Affa

Anarkia

Lue tää juttu jos jaksat. Se kertoo anarkiasta. Ei keksitty otsikkoa.

1987

Jumalan Tahto #1, 1987

Näyttää siltä että punkista (joka on kauan ollut niitä ainoita kapinallisia juttuja) on tulossa vanhoillinen liike. Mistään yhteiskunnallisista jutuista ei saisi puhua eikä tehdä biisejä. Näin on esim. anarkian suhteen. Tuntuu melkein että joku yrittäis tehdä punkista samanlaista paskanjauhamista kuin tavallisesta rockista. Sitten joku yrittää väittää että anarkia on mahdotonta koska anarkistista valtiota ei voi luoda. Siis todella perse väite. Anarkiahan on suomeksi=EI VALTIOTA/VALTAA. Siis kukaan anarkisti ei yritäkään luoda mitään valtiota. Anarkia on tila jossa ei oo käskijöitä. Anarkismi taas on sitä, että yritetään päästä eroon kaikesta siitä mikä estää vapautta. Suurin este on tietysti valtio, joka puuttuu kaikkeen mitä ihmiset tekevät. Siksi juuri valtio olis poistettava, vaikka tietysti on muitaki koneistoja, jotka estää vapaata elämää. Näitä on mm. liikeyritykset jotka valvoo talouselämää. Näitä on mm. liikeyritykset jotka valvoo talouselämää niin voimakkaasti, että ne voi estää ihmisiltä vaikka ruuan tai sähkön saamisen (tosi on). Suomen yhteiskuntahan on nykyään puhtaasti kapitalistinen, eli kaikki toimii rahan varassa. Ja asioista päätää ne joilla on eniten rahaa. Näitä suurkapitalisteja on pankit, suuryritykset, kauppaketjut ja ne jotka omistaa tiedotusvälineet. Kaikkein eniten rahaa käyttää tietysti valtio, joka tukee suuryrityksiä rahalla ja suojelee niitten valtaa laeilla ja omalla virkakoneistollaan.

Merkittävin tehtävä valtiolla on se että se omilla kouluillaan, radio- ja TV-kanavilla + virkamiesten välityksellä opettaa kansalaiset kilteiksi. Näin pysyy salassa se, että valtaa käyttävät ihan muut kuin kansan omat edustajat. Ne jotka on asioita tutkineet on jo kauna tienneet että poliitikot ei päätä mitään kysymättä tosi vallanpitäjiltä (=suurimpien yritysten johtajilta). Tämän osoittaa tosiasiaksi, jo se mitä koulussa opetetaan: peruskoulussa kaikki keskittyy kilpailemiseen ja sellaisiin aineisiin joista on hyötyä liikemaailmassa ja työelämässä, lukiossa... asioita joiden avulla myyntikykyjä & teknillisiä taitoja kehitetään. Puhumattakaan sitten oikeista talouskouluista. Ja nythän myös yliopistoista ollaan tekemässä tuotantolaitoksia joista myydään tietoa ja opiskelijat koulutetaan liike-elämää varten. Tämä tehdään koska yritysjohtajat ovat sitä vaatineet. Missään ei opeteta tosiasioita ihmisestä tai yhteiskunnasta. Kun ihmiset ei tiedä miten niitten mieli toimii tai miten yhteiskunta käsittelee heitä (Niin he eivät huomaa miten heitä KUSETETAAN).

Just tämän petkuttamisen ja sen taakse piilotetun vallan anarkistit haluaa lopettaa. Ja sitä ei lopeteta niinku vanhat uudistuspuheet teki tai tekee: että ensin otetaan valta ja sitten yritetään pitää se valta että voitas edes vähän tehdä parannuksia. Anarkismi on sitä että kaikki vallankäyttö, eli alistaminen ja huijaaminen lopetetaan kerralla. Jokainen ihminen ja ryhmä lopettaa sen omalta kohdaltaan. Ja kun vallankäyttö jonkin ihmisryhmän osalta on loppu, ovat kaikki sen ryhmän ihmiset vapaita, mikä tarkoittaa samaa kuin ANARKIA. Pienissä ryhmissä tämä onnistuu varmasti. Sillä mikä voi estää pientä ihmisjoukkoa tekemästä yhteistä sopimusta, jonka perusteella elettäis vapaina ja keskinäisessä anarkiassa. No, sen voi tietenkin estää vallanhimo ja itsekkyys jotka ovat saman asian eri muotoja. Jotkut tietenki väittää että ne asiat kuuluu ihmisluonteeseen. Ihmismielen tutkijat eli psykoanalyytikot on kuitenkin eri mieltä siitä. Heidän tutkimuksensa ovat selvittäneet, että väkivalta, vallanhimo, ahneus yms. vääristyvät syntyvät, kun pieniä (0-3) vuotiaita lapsia kohdellaan väärin. Huono kasvatus ja alistaminen keräävät alitajuntaan vääristymiä, jotka purkautuu raivona ja edellämainittuna vääristyneinä tarpeina.

Kun lapset on aina pakotettu tottelemaan vanhempia ja ne on sitten itse aikuisina jatkaneet samaa vallankäyttöä, on tämä vallankäyttö perheissä jatkunut niin kauan että ihmiset on alkanu uskoa, että se on ainoa vaihtoehto.

Tämä perheissä järjestetty alistaminen on pienoismalli valtion alistamiskoneistosta. Just sen ansiosta valtio on saanu niin vahvan aseman kun sillä nyt on. Tosiasia on kuitenki, että ihmisillä on vasta n. 5000 vuotta ollu valtioita joissa enemmistö on joutunut totteleen hallitsijoita. Tämä aika on tietysti ollu niin pitkä, että ihmisten enemmistö on alistunut valtioihin. Mutta ennen sitä ihmiset elivät 100 000 vuotta vapaina, ilman komentajia ja tottelemista. Tämäkin todistaa että ihminen on luonnostaan vapaa eikä valtiokoneiston osa. (Koska ne ihmiset olivat biologisesti aivoiltaan samanlaisia kuin me.)

Koska mitään biologisia tai historiallisia perusteita valtion olemassaololle ja ihmisten alistamisen välttämättömyydelle ei ole, pitäisi anarkian olla mahdollista. Tässä tiede taas tukee anarkiaa: psykoanalyytikot ovat selvittäneet myös, että tarkalla tutkimuksella voidaan selvittää mitä alitajuntaan on kertynyt. Ja kun ihminen itse näkee ne asiat, hän pääsee helposti eroon niiden haittavaikutuksista. Näin ihminen pystyy taas elämään luonnollista elämää. ILMAN vallanhimoa. -Että tämä nyt kertoo jotain siitä onko A mahdollista vai ei.

Tällä tavalla anarkia lähtee käyntiin yksilötasolta, jokaisen ryhmän jäsenen pitää vapautua sisäisesti ennenkuin ryhmä on vapaa. Siis anarkistisessa yhteisössä kaikki ovat vapaita, eikä kellään oo tarvetta rajottaa toisia. Ja samalla tavalla kun ihmiset toimii yhteistyössä, voisivat pienet ryhmät toimia vapaasti yhdessä muodostaen suurempia ryhmiä. Jotka sitten toimisivat taas yhdessä. Ja kun kaikki voisivat vapaasti valita kuuluvatko johonki ryhmään vai eivät, voisi koko yhteiskunta toimia vapaasti, ilman mitään valtiokoneistoa. Tämän puolesta minä toimin ja olen anarkisti. Tietenkään kaikkien ei tarvi olla anarkisteja, mutta kannattais ajatella näitä asioita ettei teitä kusetettais niin helpolla. Varsinki meidän punkkien pitäis varoa ettei joku lopeta tätä (Suomessa) merkittävintä kapinallista liikettä. Ei mulle ainakaan punkilla olis mitään merkitystä jos se olis pelkkä levymyynti & taideliike. Siis toimitaan rehellisyyden ja vapauden puolesta bisnesmiehiä ja koneistoa vastaan.